13.1.2022.
LV
Eiropas Savienības Oficiālais Vēstnesis
L 8/37
ieved atgremotāju produktus, kuri iegūti no dzīvniekiem ar izcelsmi valstī ar nenoteiktu GSE risku.
Minētās jaunās prasības šādu sūtījumu ievešanai Savienībā būtu jāatspoguļo attiecīgajos veterināro/oficiālo sertifikātu un oficiālo sertifikātu paraugos.
Tāpēc minētie paraugi ir attiecīgi jāgroza.
(3)
Turklāt tie sabiedrības veselības un dzīvnieku veselības apliecinājumi, kas iekļauti veterinārajos/oficiālajos sertifikātos noteiktu lietošanai pārtikā paredzētu gaļas produktu kategoriju sūtījumu ievešanai Savienībā un sniegti Īstenošanas regulas (ES) 2020/2235 III pielikuma 25. nodaļā (PARAUGS “MPNT”) un 26. nodaļā (PARAUGS “MPST”), būtu jāgroza, lai attiecīgi precīzi atspoguļotu prasības, kas jāievēro, ievedot Savienībā tādus dzīvnieku izcelsmes produktus, kas iegūti no Regulas (EK) Nr. 999/2001 IX pielikuma F nodaļā noteiktajiem saimniecībās audzētiem un savvaļas briežu dzimtas dzīvniekiem, un prasības par dzīvnieku, no kuriem iegūta svaiga gaļa, izcelsmes objektu, kas noteikts Komisijas Deleģētās regulas (ES) 2020/692 (7) 150. pantā.
Tāpēc minētie paraugi ir attiecīgi jāgroza.
(4)
Īstenošanas regulas (ES) 2020/2235 III pielikuma 27. nodaļā sniegts tāda veterinārā/oficiālā sertifikāta paraugs, kas vajadzīgs, lai Savienībā ievestu lietošanai pārtikā paredzētus apvalkus (PARAUGS “CAS”).
Saskaņā ar Deleģētās regulas (ES) 2020/692 148. pantu minētā veterinārā/oficiālā sertifikāta parauga II.2.2. punkts paredz iespēju Savienībā ievest apvalku sūtījumus no trešām valstīm, teritorijām vai to zonām, no kurām Savienībā atļauts ievest svaigu gaļu un kuras šajā sakarā norādītas Komisijas Īstenošanas regulas (ES) 2021/404 (8) XIII pielikumā, bez vajadzības apliecināt Deleģētās regulas (ES) 2020/692 XXVI pielikuma 2. punktā paredzēto risku mazinošu apstrāžu veikšanu.
Tomēr minētā punkta pašreizējā redakcija nesniedz pietiekamu skaidrību attiecībā uz apvalku izcelsmes zonu, ja šāda iespēja ir piemērojama.
Lai precizētu, ka šāda iespēja ir spēkā tikai tajās zonās, kas norādītas Īstenošanas regulas (ES) 2021/404 XIII pielikumā, būtu jāiekļauj apvalku izcelsmes zonas kods, kas norādīts Īstenošanas regulas (ES) 2021/404 XIII pielikumā.
Tāpēc minētais paraugs ir attiecīgi jāgroza.
(5)
Turklāt Īstenošanas regulas (ES) 2020/2235 III pielikuma 28. nodaļā (PARAUGS “FISH-CRUST-HC”) sniegts tāda veterinārā/oficiālā sertifikāta paraugs, kas vajadzīgs, lai Savienībā ievestu lietošanai pārtikā paredzētu dzīvu zivju, dzīvu vēžveidīgo un no šiem dzīvniekiem iegūtu dzīvnieku izcelsmes produktu sūtījumus, bet 31. nodaļā (PARAUGS “MOL-HC”) – tāda veterinārā/oficiālā sertifikāta paraugs, kas vajadzīgs, lai Savienībā ievestu lietošanai pārtikā paredzētu dzīvu gliemeņu, adatādaiņu, tunikātu, jūras gliemežu un no šiem dzīvniekiem iegūtu dzīvnieku izcelsmes produktu sūtījumus.
Lai uzlabotu minētajos paraugos izklāstīto piezīmju skaidrību, būtu skaidri jānorāda, ka no ūdensdzīvniekiem iegūtu dzīvnieku izcelsmes produktu sūtījumi, par kuriem jāaizpilda II.2. punktā minētie dzīvnieku veselības apliecinājumi, ir tādi sūtījumi, kuri, ievērojot Deleģētās regulas (ES) 2020/692 1. panta 6. punktu, nav izslēgti no minētās regulas darbības jomas.
Konkrēti, II.2. punktā minētie dzīvnieku veselības apliecinājumi nav jāaizpilda par tādu Savienībā ievestu dzīvnieku izcelsmes produktu sūtījumiem, kuri iegūti no ūdensdzīvniekiem (kas nav dzīvi ūdensdzīvnieki) un ir gatavi tiešai lietošanai pārtikā bez tālākas apstrādes Savienībā.
Definējot jēdzienu “tālāka apstrāde”, tiks precizēta arī situācija ar šādiem sūtījumiem.
Tāpēc minētie paraugi ir attiecīgi jāgroza.
(6)
Turklāt jaunākie grozījumi, kas ar Komisijas Deleģēto regulu (ES) 2021/1705 (9) izdarīti Deleģētās regulas (ES) 2020/692 167. panta a) un b) punktā un 169. panta 3. punkta b) apakšpunktā, būtu jāatspoguļo Īstenošanas regulas (ES) 2020/2235 III pielikuma 28. nodaļā (PARAUGS “FISH-CRUST-HC”) un 31. nodaļā (PARAUGS “MOL-HC”) ietvertajos dzīvnieku veselības apliecinājumos.
Tāpēc minētie paraugi ir attiecīgi jāgroza.
(7) Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 ((OV L 174, 3.6.2020., 379. lpp.).
(8) Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).
(9) Komisijas Deleģētā regula (ES) 2021/1705 (2021. gada 14. jūlijs), ar kuru groza Deleģēto regulu (ES) 2020/692, ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 339, 24.9.2021., 40. lpp.).